**Zmluva o dielo**

uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“)

(ďalej len „**zmluva**“)

**Článok I.**

**Zmluvné strany**

**1. Zhotoviteľ** *(doplní navrhovateľ)*

Obchodné meno: .............................................................

Sídlo: .............................................................

Štatutárny orgán: .............................................................

IČO: .............................................................

IČ DPH: .............................................................

Bankové spojenie: .............................................................

Číslo účtu: .............................................................

SWIFT: .............................................................

IBAN: .............................................................

Kontakt e-mail: .............................................................

Tel./fax.č.: .............................................................

Zápis v obch. registri: .............................................................

(ďalej len „**zhotoviteľ**“)

**2. Objednávateľ**

Názov organizácie: **Argi Academy**

Sídlo: Jedlíkova 3428/8, 010 15 Žilina

IČO: 52862623

Právna forma: Občianske združenie, odborová organizácia a organizácia zamestnávateľov

Registrácia: MV SR, reg. č. VVS/1-900/90-58108

Štatutárny orgán: Mgr. Martin Argaláš

Bankové spojenie: SK2283300000002102484009

Kontaktné údaje: martin.argalas2@gmail.com, 0908238650

Zástupca na rokovanie vo veciach právnych:

Zástupca na rokovanie vo veciach technických:

(ďalej len „**objednávateľ**“)

(ďalej spoločne ako „**zmluvné strany**“)

**Článok II.**

**Predmet zmluvy**

2.1. Predmetom tejto zmluvy je záväzok zhotoviteľa vykonať dielo:

 **- vnútorný parkourový park,**

 **- vonkajší parkourový park,**

 **- lezecká stena pre parkouristov**

**- ochladzovací bazén pre regeneráciu športovcov**

**- sauna pre regeneráciu športovcov**

 a to:

a)podľa oceneného súpisu prác a dodávok (rozpočtu), odsúhlaseného objednávateľom, ktorý je nedeliteľnou súčasťou tejto zmluvy ako Príloha č. 1,

b) podľa podmienok vo výzve na podávanie návrhov na uzavretie zmluvy, vrátane špecifikácie, ktorá tvorila súčasť výzvy,

c) podľa ostatných neodkladných požiadaviek, resp. zmien objednávateľa, ktoré je zhotoviteľ povinný rešpektovať.

2.2. Pri realizácii Diela postupuje zhotoviteľ samostatne v súlade s príslušnými predpismi a nariadeniami a je viazaný prípadnými pokynmi objednávateľa. Zhotoviteľ bude uskutočňovať práce súvisiace s predmetom tejto zmluvy v súlade s technologickými postupmi a pri dodržaní platných legislatívnych úprav o ochrane životného prostredia, bezpečnosti práce a pod.

2.3. Súčasťou rozsahu plnenia je aktívne spolupôsobenie a koordinácia povereného zástupcu objednávateľa so zhotoviteľom.

2.4. Zhotoviteľ prehlasuje, že počas prác nebude on, ani jeho subdodávatelia porušovať Zákon o nelegálnej práci a nelegálnom zamestnávaní č. 82/2005 Z. z. v znení neskorších predpisov. Prípadné sankcie za nelegálne zamestnávanie uložené príslušnými kontrolnými orgánmi objednávateľovi, týkajúce sa realizácie zmluvného diela, objednávateľovi preplatí v plnej výške zhotoviteľ.

**Článok III.**

**podmienky a lehota plnenia**

3.1.Miesto plnenia: Bytčianska ulica, Žilina - Považský Chlmec

 Termín realizácie: 08/2023-06/2024

3.2. Zmluvné strany sa dohodli, že zhotoviteľ nie je v omeškaní s termínom ukončenia realizácie Diela uvedeným v bode 3.1. po dobu, po ktorú nemohol svoju povinnosť súvisiacu s realizáciou Diela plniť následkom okolností, ktoré vznikli na strane objednávateľa. V tomto prípade má zhotoviteľ právo na predlženie lehoty realizácie a úhradu preukázateľných nákladov, ktoré mu z toho vznikli.

3.3. Zhotoviteľ je povinný ihneď oboznámiť objednávateľa o vzniku akejkoľvek udalosti, ktorá sťažuje zhotovenie Diela s dôsledkom hroziaceho omeškania lehôt plnenia prác.

3.4.Objednávateľ je oprávnený pozastaviť realizáciu predmetu plnenia zmluvy, ak realizácii bráni okolnosť vylučujúca zodpovednosť, a to po dobu trvania týchto okolností. Doba plnenia zmluvy sa tým automaticky predĺži o čas trvania okolností vylučujúcich zodpovednosť.

3.5. V prípade, že zmluva nadobudne účinnosť neskôr ako dohodnutý začiatok termínu realizácie Diela podľa tejto zmluvy, predlžuje sa lehota realizácie o dobu, ktorá prislúcha rozdielu medzi účinnosťou zmluvy a dohodnutým termínom začatia realizácie Diela.

**Článok IV.**

**Cena Diela**

4.1. Cena za zhotovenie predmetu zmluvy v rozsahu článku II. tejto zmluvy je stanovená v zmysle zákona č. 18/1996 Z.z. o cenách v znení neskorších predpisov a je doložená podrobným položkovitým rozpočtom, ktorý tvorí neoddeliteľnú súčasť tejto zmluvy.

 Úplná cena za zhotovenie Diela je:

**Cena Diela bez DPH EUR**

**DPH 20% EUR**

**Cena spolu s DPH EUR**

4.2. Práce, ktoré zhotoviteľ nevykoná alebo vykoná bez písomného príkazu objednávateľa a dojednaných zmluvných podmienok, objednávateľ neuhradí.

4.3. K zmene ceny môže dôjsť:

a) v prípade zmeny sadzby DPH a iných administratívnych opatrení štátu,

b) v prípade rozšírenia alebo zúženia predmetu zmluvy zo strany objednávateľa,

c) v prípade nevykonania niektorých prác, resp. činností uvedených v ocenenom výkaze výmer zo strany zhotoviteľa, ak sa tieto ukážu v priebehu prác ako nepotrebné,

4.4. Ostatné zmeny ceny nie sú prípustné.

4.5. Dohodnutá cena Diela zahŕňa všetky náklady nevyhnutné na zhotovenie Diela.

4.6. Do ceny Diela sú zarátané všetky pomocné, zabezpečovacie a prípravné práce.

4.7. V cene Diela sú zohľadnené všetky sťažené podmienky realizácie Diela.

4.8. Zhotoviteľ sa nemôže odvolávať na svoje chyby, opomenutia, omyly alebo akúkoľvek inú príčinu za účelom zvýšenia ceny.

**Článok V.**

**Platobné podmienky**

5.1. Objednávateľ uhradí zhotoviteľovi cenu za Dielo na základe ním vystavenej faktúry, ktorej súčasťou bude súpis vykonaných prác a dodávok odsúhlasený objednávateľom, eventuálne protokol o odovzdaní a prevzatí Diela alebo jeho časti, ak sa bude Dielo v zmysle zmluvných dojednaní odovzdávať po ucelených častiach. Zhotoviteľovi môže byť poskytnutá záloha na úhradu ceny za dielo až do výšky 100%.

5.2. Faktúra bude obsahovať zákonom vyžadované náležitosti v zmysle zákona č. 431/2002 Z.z. o účtovníctve a zákona č. 222/2004 Z.z. o dani z pridanej hodnoty, v prílohe faktúry bude zisťovací protokol stavby so súpisom účtovaných – vykonaných prác a dodávok, ktoré sú predmetom fakturácie, podpísaný objednávateľom.

5.3. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade sa lehota splatnosti faktúry úmerne predĺži o dobu doplnenia.

5.4. Splatnosť faktúr je do 30 dní odo dňa doručenia objednávateľovi.

**Článok VI.**

**Záruka a zodpovednosť za vady Diela**

6.1. Kvalita zhotoveného Diela bude v súlade so záväznými STN a odbornými normami, právnymi predpismi a zodpovedá účelu, pre ktorý sa obvykle užíva.

6.2. Zhotoviteľ poskytuje objednávateľovi na dielo záruku v trvaní 60 mesiacov, s výnimkou konštrukcií a kovových prvkov, na ktoré poskytuje záruku 10 rokov. Záruka začína plynúť odo dňa prevzatia diela bez závad diela podľa tejto zmluvy, resp. odo dňa potvrdenia odstránenia zistených závad diela uvedených v protokole o odovzdaní a prevzatí Diela. Objednávateľ má právo na bezplatné odstránenie závady.

6.3. Prípadnú reklamáciu vady Diela je objednávateľ povinný uplatniť bezodkladne po zistení vady písomnou formou na adresu zhotoviteľa. Na základe dohody zmluvných strán sa za písomnú formu uplatnenia vady Diela považuje i oznámenie formou emailovej správy na emailovú adresu uvedenú v záhlaví tejto zmluvy.

6.4. Reklamované vady, ktoré označí obstarávateľ za havarijné, je zhotoviteľ povinný začať odstraňovať do 48 hodín od ich nahlásenia a odstrániť ich najneskôr do 7 dní, ak mu v tom nebráni objektívna prekážka, ktorú nevie ovplyvniť. Sú to najmä tie vady, na základe ktorých nemôže objednávateľ dielo užívať a hrozí mu majetková ujma.

6.5. V prípade, že zhotoviteľ neodstráni vady reklamované v záručnej dobe, a to v lehote stanovenej objednávateľom, je objednávateľ oprávnený nechať tieto vady odstrániť treťou osobou a náklady vyúčtovať zhotoviteľovi. Zhotoviteľ sa zaväzuje tieto náklady uhradiť v plnej výške do 21 kalendárnych dní odo dňa obdržania faktúry, ktorou mu boli tieto náklady vyúčtované.

6.6. Zhotoviteľ zodpovedá za to, že predmet tejto zmluvy je zhotovený podľa podmienok dojednaných v tejto zmluve.

**Článok VII.**

**Majetkové sankcie**

7.1. Zmluvné strany si dohodli tieto zmluvné pokuty:

1. V prípade, že zhotoviteľ nedodrží termín zhotovenia Diela, uhradí objednávateľovi zmluvnú pokutu vo výške 0,025 % z ceny Diela za každý deň omeškania až do jeho prevzatia.
2. Ak zhotoviteľ neodstráni vady a nedorobky v dohodnutom termíne, zaplatí objednávateľovi zmluvnú pokutu vo výške 50,- EUR, za každý aj začatý deň omeškania.
3. V prípade nedodržania termínu splatnosti faktúr môže zhotoviteľ vyúčtovať objednávateľovi úrok z omeškania vo výške 0,025 % z dlžnej sumy za každý deň omeškania.

**Článok VIII.**

**podmienky zhotovenia diela**

8.1. Odovzdanie pracoviska pre účely zhotovenia Diela:

8.1.1. objednávateľ je povinný zabezpečiť zhotoviteľovi bezplatné užívanie priestoru pre zhotovenie Diela a po dobu potrebnú na vypratanie pracoviska. Poplatky, pokuty a majetkové sankcie za dlhší než dohodnutý čas užívania uhrádza zhotoviteľ po celý čas, v ktorom je v omeškaní,

8.1.2. objednávateľ odovzdá zhotoviteľovi pracovisko pre zhotovenie Diela zápisnične,

8.1.3. o odovzdaní bude spísaný protokol o odovzdaní a prevzatí priestoru.

8.2. Realizácia:

8.2.1. zhotoviteľ svojou činnosťou nesmie narušiť bezpečnosť osôb pohybujúcich sa okolo priestoru pre účely zhotovenia Diela,

8.2.2. vytyčovanie a iné meračské práce potrebné pre vykonávanie predmetu Diela zabezpečuje zhotoviteľ, ako súčasť dodávky,

8.2.3. zhotoviteľ vykonáva činnosti spojené s predmetom Diela na vlastnú zodpovednosť podľa zmluvy, pričom rešpektuje technické špecifikácie, právne a technické predpisy, vyhlášky platné na území Slovenskej republiky, najmä stavebný zákon, zákon o bezpečnosti a ochrane zdravia pri práci, vyhlášku o bezpečnosti práce a technických zariadení pri stavebných a montážnych prácach, zákon o životnom prostredí, zákon o odpadoch a o nakladaní s odpadmi, zákon o ovzduší, zákon o vodách, zákon o požiarnej ochrane, Slovenské technické normy, zákon 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov . Zhotoviteľ je povinný preukázateľne poučiť všetkých zamestnancov pracujúcich na stavbe o bezpečnosti a ochrane zdravia pri práci,

8.2.4 zhotoviteľ musí urobiť také bezpečnostné opatrenia, aby nedošlo k úrazu osôb pohybujúcich sa v okolí pracoviska.

8.3. Objednávateľ bude vykonávať technický dozor nad realizáciou Diela a nad dodržiavaním zmluvných podmienok.

**Článok IX.**

**Odstúpenie od zmluvy, zmena zmluvy, zánik zmluvy, riešenie sporov**

9.1. Objednávateľ môže odstúpiť od zmluvy v týchto prípadoch:

* z dôvodu, ak objednávateľ počas zhotovovania Diela zistí, že Dielo sa zhotovuje vadne alebo z nekvalitných materiálov a zhotoviteľ nezjedná na základe výzvy objednávateľa v ním poskytnutej lehote nápravu.
* v prípade, že neuzavrie zmluvu o poskytnutí príspevku v rámci programu „Výstavba, rekonštrukcia a modernizácia športovej infraštruktúry“.

9.2. Odstúpenie od zmluvy musí byť oznámené písomne. V odstúpení musí byť uvedený dôvod, pre ktorý strana od zmluvy odstupuje. Vykonané práce budú odúčtované podľa zmluvných cien faktúrou a objednávateľ uhradí náklady, ktoré preukázateľne zhotoviteľovi vznikli a boli zahrnuté v zmluvnej cene rozpracovaného Diela a nevykazujú vady.

**Článok X.**

**Odovzdanie a prevzatie Diela**

10.1. Zhotoviteľ splní svoju povinnosť vykonať Dielo jeho riadnym ukončením a odovzdaním predmetu Diela objednávateľovi. Na základe dohody zmluvných strán je možné odovzdať Dielo aj po jeho ucelených častiach, avšak vždy v termíne podľa článku III. tejto zmluvy,

10.2. Zhotoviteľ je povinný pred začatím preberacieho konania písomne oznámiť objednávateľovi najneskôr päť dní vopred pripravenosť Diela alebo jeho ucelenej časti k odovzdaniu.

10.3. V prípade, že Dielo alebo jeho časť vyžaduje vykonať komplexné skúšky predpísané normami, je podmienkou konečného odovzdania a prevzatia Diela alebo jeho časti ich úspešné vykonanie.

10.4. O odovzdaní a prevzatí Diela alebo jeho časti zmluvné strany spíšu protokol, kde sa zhodnotí kvalita vykonaných prác, súpis vád a nedorobkov Diela alebo jeho časti zistených pri preberacom konaní s určením termínu na ich odstránenie. Objednávateľ nie je povinný prevziať Dielo alebo jeho časť, ak toto vykazuje vady a nedorobky.

10.5. Zhotoviteľ odstráni zistené vady a nedorobky na vlastné náklady. O odstránení vád a nedorobkov, zistených pri preberacom konaní v zmysle bodu 10.4., bude spísaný záznam podpísaný oprávnenými zástupcami oboch zmluvných strán a v prípade, že Dielo alebo jeho časť nevykazuje ďalšie vady a nedorobky strany podpíšu protokol o odovzdaní a prevzatí Diela alebo jeho časti.

10.6. Predmet zmluvy je považovaný za splnený, ak je Dielo riadne odovzdané a prevzaté preberacím protokolom o odovzdaní a prevzatí Diela.

10.7. Objednávateľ je vlastníkom zhotovovaného Diela odpočiatku. Nebezpečenstvo škody na zhotovovanej veci prechádza na objednávateľa odovzdaním predmetu zmluvy objednávateľovi.

**Článok XI.**

**Spolupôsobenie zmluvných strán**

11.1. Zhotoviteľ zodpovedá za ochranu priestoru, na ktorom sa Dielo zhotovuje, za jeho zabezpečenie a za škody, ktoré v tomto priestore vzniknú.

11.2. Zhotoviteľ pri realizácii predmetu zmluvy je povinný dodržiavať predpisy a opatrenia na zabezpečenie bezpečnosti a ochrany zdravia všetkých osôb v danom objekte.

11.3. Zhotoviteľ pri realizácii predmetu zmluvy je povinný dodržiavať predpisy a aj protipožiarne opatrenia, vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.

11.4. Zhotoviteľ bude vzniknutý odpad likvidovať podľa druhu v zmysle zákona č. 79/2015 Z.z. o odpadoch v platnom znení.

11.5. Objednávateľ je oprávnený skontrolovať všetky časti Diela, ktoré budú v ďalšom postupe zakryté alebo sa stanú neprístupnými. Na ich kontrolu vyzve zhotoviteľ písomne technický dozor najmenej tri pracovné dni vopred, v opačnom prípade bude znášať náklady spojené s dodatočnou kontrolou.

11.6. Pre sledovanie postupu realizácie Diela môže objednávateľ organizovať kontrolné dni, na ktoré bude pozývať účastníkov realizácie Diela, vyhotovovať zápisy o ich priebehu a posielať ich účastníkom kontrolných dní.

**Článok XII.**

**Záverečné ustanovenia**

12.1. Meniť alebo doplňovať obsah tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.

12.2. Táto zmluva je vyhotovená v 3 (troch) exemplároch, kde objednávateľ obdrží 2 (dva) exempláre a zhotoviteľ obdrží 1 (jeden) exemplár.

12.3. Pokiaľ nebolo v tejto zmluve dohodnuté inak, platia právne pomery vyplývajúce z Obchodného zákonníka a podporne Občianskeho zákonníka a s nimi súvisiacich predpisov.

12.4. Táto zmluva nadobúda platnosť dňom podpisu obidvomi zmluvnými stranami a účinnosť uplynutím 30 dní od nadobudnutia účinnosti zmluvy o poskytnutí príspevku v rámci programu „Výstavba, rekonštrukcia a modernizácia športovej infraštruktúry“ uzatvorenej medzi objednávateľom ako prijímateľom a Fondom na podporu športu ako poskytovateľom.

12.5. Zmluvné strany vzájomne prehlasujú, že zmluvu uzavreli slobodne a vážne, nie za zvlášť nevýhodných podmienok, bez akéhokoľvek donútenia, nie v tiesni a po vzájomnom uvážení. Rovnako tak prehlasujú, že im nie sú známe žiadne skutočnosti, ktoré by mohli spôsobiť neplatnosť, resp. neúčinnosť tejto zmluvy. Zmluvu si riadne premysleli, celý jej text prečítali a pochopili a na znak súhlasu s jej obsahom ju vlastnoručne podpisujú.

12.6. Neoddeliteľnou prílohou č. 1 zmluvy je podrobný položkovitý rozpočet odsúhlasený objednávateľom.

Príloha č. 1 – rozpočet

V \_\_\_\_\_\_\_\_\_\_\_, dňa \_\_\_\_\_\_\_\_\_\_\_ V \_\_\_\_\_\_\_\_\_\_\_, dňa \_\_\_\_\_\_\_\_\_\_\_

......................................................... .........................................................

Za zhotoviteľa: Za objednávateľa: